**Termeni de Referință**

**pentru contractarea unui/unei expert/e scenarist/e în cadrul proiectului**

**„Tinerii pentru egalitate și nediscriminare”**

**Context**

Asociația Obștească „Institutum Virtutes Civilis” (AO IVC) realizează proiectul „Tinerii pentru egalitate și nediscriminare” în cadrul programului regional ”UE pentru egalitatea de gen: Împreună împotriva stereotipurilor de gen și a violenței pe bază de gen”, finanțat de Uniunea Europeană și implementat de UN Women și UNFPA. Acest proiect implică un parteneriat între AO IVC, autoritățile locale și tinerii din raioanele Fălești și Strășeni în dezvoltarea capacităților tinerilor pentru implicarea lor în promovarea egalității de gen și a nediscriminării. Proiectul are drept scop creșterea capacităților tinerilor din raioanele selectate pentru ca aceștia să acționeze în calitate de agenți ai schimbării în construirea unei societăți libere de stereotipuri, violență și discriminare. Aceștia vor fi instruiți cum să folosească mesaje nediscriminatorii și cum să promoveze egalitatea de gen în comunitățile lor și în special în rândul semenilor.

În același timp, proiectul va instrui reprezentanții administrației publice locale (APL) și din instituțiile care lucrează cu tinerii, cum să interacționeze în mod eficient cu tinerii instruiți și să-i asiste în montarea spectacolului în genul teatrului social și de promovare a mesajului de nediscriminare și de egalitate între femei și bărbați, pe teritoriul raioanelor Strășeni și Fălești.

Toate activitățile planificate în proiect vor contribui la creșterea numărului de femei, bărbați, fete și băieți care înțeleg ce înseamnă stereotipurile de gen și cum ele afectează dezvoltarea personalității și care se vor implica în combaterea stereotipurilor de gen, fapt ce va contribui la schimbarea comportamentului societății. Strategia de implementare a proiectului se va baza pe principiile Cartei Europene pentru Egalitatea Femeilor și Bărbaților în viața locală, și anume:

✓ Egalitatea dintre femei și bărbați constituie un drept fundamental;

✓ Eliminarea stereotipurilor de gen este fundamentală pentru realizarea egalității între femei și bărbați;

✓ Integrarea perspectivei de gen în toate activitățile administrației locale și regionale este necesară pentru a promova egalitatea femeilor și bărbaților;

✓ Acțiunile și programele cu resurse adecvate sunt instrumente necesare pentru a promova egalitatea femeilor și bărbaților;

În procesul de promovare a mesajului de nediscriminare și echitate, AO IVC își propune să aplice metoda teatrului social, ca una din metodele dovedite a fi eficiente în educația de alternativă și una care creează un spațiu prietenos pentru dezbateri, dialog, argumentare, evidențierea punctelor de vedere diverse a membrilor unei comunități. Teatrul social implică membrii societății în recunoașterea și soluționarea unor probleme, oferind tinerilor din comunitate rolul să identifice situațiile generatoare de discriminare din piesa de teatru și să ofere soluții alternative.

În acest scop, AO IVC anunță concurs pentru selectarea unui/unei scenarist/e în vederea scrierii unui scenariu pentru un spectacol jucat de tineri și pus în scenă prin utilizarea metodei “teatrului social”, care să vizeze fenomenul stereotipurilor de gen, să demonstreze impactul negativ al comportamentelor influențate de stereotipurile de gen asupra dezvoltării și afirmării personalității, vieții într-o familie, comunitate, grup de persoane etc. În baza scenariului, vor fi instruite 2 echipe de tineri care vor pune în scenă un spectacol după piesa scrisă și acceptată de AO IVC. Spectacolele vor fi prezentate în raioanele Strășeni și Fălești.

**Sarcina scenaristului/scenaristei/companiei va include, dar nu se va limita la**:

* Elaborarea unui scenariu care să demonstreze impactul negativ asupra societății a stereotipurilor de gen, să promoveze egalitatea de gen;
* Montarea spectacolului în genul *teatrului social*, care să motiveze publicul să găsească soluții și să rezolve problemele enunțate de scenariu, în mod participativ;
* Cooperarea cu experții formatori în procesul de instruire a tinerilor care vor pune în scenă spectacolul, conform piesei scrise.

**Perioada de realizare a sarcinilor:** 3 luni, începând din luna martie.

**Cerințe de calificare**

* Experiență scenaristică pentru piese de teatru, experiență scenaristică pentru montarea pieselor în genul teatrului social constituie un avantaj;
* Abilități creative în scrierea scenariului;
* Cunoașterea și înțelegerea domeniului egalității de gen este o condiție obligatorie;
* Oferirea unei scrisori de angajament personal, prin care se confirmă flexibilitatea de ajustare a documentului, conform recomandărilor proiectului în procesul de executare a sarcinii, abordarea creativă, disponibilitatea de conlucrare cu experții formatori.

**Dosarul de participare la concurs va conține următoarele:**

* Scrisoare de intenție și angajament personal
* Oferta financiară (în MDL/per zi).
* CV

*Notă: Transmiterea de către candidat a dosarului sus menționat, care include și date cu caracter personal, va fi tratat de AO IVC drept acord din partea candidaților la transmiterea tuturor datelor cu caracter personal, la stocarea și prelucrarea lor. AO IVC va respecta confidențialitatea datelor cu caracter personal prezentate de către candidați. Datele cu caracter personal ale candidaților vor fi prelucrate și utilizate de către AO IVC, exclusiv în scopul evaluării candidaților pentru concursul anunțat. Drepturile subiectului datelor cu caracter personal, dreptul la acces la date, dreptul de intervenție asupra datelor sunt reglementate de Legea privind protecția datelor cu caracter personal nr. 133 din 08.07.2011.*

**Aspecte organizaționale**

Experții selectați își vor desfășura activitatea sub supravegherea directă a coordonatorului de proiect. Doar persoanele selectate vor fi contactate.

**Termenul limită pentru depunerea dosarului este 21 februarie 2021, ora 23.00.**

Dosarul va fi expediat în format electronic la adresa de e-mail: info.aoivc@gmail.com cu titlul **“Scenarist Teatru Social”**.

*Acest anunț a fost lansat în cadrul programului “UE pentru Egalitatea de gen: Împreună împotriva stereotipurilor de gen și a violenței pe bază de gen, finanțat de Uniunea Europeană și implementat de UN Women și UNFPA. Conținutul acest material este responsabilitatea exclusivă a AO IVC și nu reflectă neapărat opiniile UN Women, UNFPA și a Uniunii Europene.*